open-index/open-wikipedia-markdown huggingface dataset:
Jimmy Fallon

**James Thomas Fallon** (født 1974) er en amerikansk skuespiller, komiker, musiker og talkshow-vert som har ledet talkshowet *[[The Tonight Show]]* på NBC siden 2014.

Fallon er kjent for sitt arbeid i *[[Saturday Night Live]]*. Han tok over *[[Late Night]]* etter Conan O'Brien som tok steget opp til *[[The Tonight Show]]*. *[[Late Night with Jimmy Fallon]]* hadde premiere 2. mars 2009 med Robert De Niro, Justin Timberlake og Van Morrison som gjester. I juni 2003 fikk han prøve seg som gjesteprogramleder i én episode av *[[Late Show with David Letterman]]*. I 2014 tok han over programlederjobben i *[[The Tonight Show]]*.

Sammen med sin søster (Gloria Fallon) utgav han boka *I Hate This Place: The Pessimist's Guide To Life* (1999). Han har siden utgitt flere.

## Filmografi
* *[[Late Night with Jimmy Fallon]]* (startet 2. mars på NBC) (2009) 
* *[[Whip It!]]* (2009) (post-production) MC 
* *[[The Year of Getting to Know Us]]* (2008) Chris Rocket
* *[[Factory Girl]]* (2006) Chuck Wein
* *[[Saturday Night Live]]* (120 episoder, 1998-2006)
* *[[Arthur et les Minimoys]]* (2006) (stemme i den engelske versjonen)
* *[[Night of Too Many Stars: An Overbooked Event for Autism Education]]* (2006) (TV) Barry Gibb
* *[[Doogal]]* (2006) (stemme) Dylan
* *[[Fever Pitch]]* (2005) Ben Wrightman
* *Taxi* (2004) Andrew «Andy» Washburn 
* *[[The Entrepreneurs]]* (2003) Ray 
* *[[Anything Else]]* (2003) Bob
* *[[Krigens brorskap]]* (1 episode, 2001)
* *[[Almost Famous]]* (2000) Dennis Hope
* *[[SNL Fanatic]]* (2000) (TV) Kenny VanMacintosh
* *[[Sex and the Matrix]]* (2000) (TV) Neo
* *[[Spin City]]* (1 episode, 1998)
*Lord of the Rings (2001)

## Referanser


## Eksterne lenker
* 
* Late Night with Jimmy Fallon
* 
* 
* Biografien til Jimmy Fallon
Boeing Phantom Works

**Phantom Works** er den største forskningsavdelingen hos den amerikanske flyprodusenten Boeing. Den ble opprinnelig startet av McDonnell Douglas, men ble en del av Boeing etter at disse selskapene ble slått sammen i 1997. Avdelingen fokuserte hovedsakelig på forskning innenfor områder relatert til det militære, som eksempelvis ny våpenteknologi og nye fly. Etter sammenslåingen ble dette utvidet til også å dekke andre områder relevante for den sivile flyproduksjonen til Boeing samt behovet for romteknologi.

Phantom Works er idag organisert i grupper som driver med det som kalles «avanserte systemer» og «avanserte teknologi». Den første gruppen fokuserer på spesifikke forretningsområder og utvikler nye konsepter og prosjekter for Boeing. Den andre gruppen fokuserer i større grad på teknologi som kan benyttes innfor eksisterende produksjon, som eksempelvis for å kutte kostnader, utnytte nye og bedre materialer og liknende innenfor hele konsernet.

## Prosjekter

* X-32 Joint Strike Fighter
* Bird of Prey – demonstrasjonsfly for å vise konseptet rundt radarusynlighet.
* A160 Hummingbird – ubemannet helikopter.
* X-45 UCAV – Ubemannet kampfly-
* X-37 Advanced Technology Demonstrator
* Pelican ULTRA
* X-48B Blended Wing Body Concept
* X-53 Active Aeroelastic Wing
* Quad TiltRotor (med Bell Helicopter)

;Forretningsenheter:
* BR&TE Boeing Research and Technology Europe

## Se også
* Skunk Works, en tilsvarende avdeling hos flyprodusenten Lockheed Martin

## Referanser


## Eksterne lenker
*
Bjarne Østerud

**Bjarne Østerud** (født 23. juli 1940 i Eidsvoll) er en norsk professor og biokjemiker.

Han er biokjemiker med doktorgrad (dr.philos.) i mekanismene for blodlevring (1975) og arbeidet som forsker ved University of Southern California (USC) Medical School og University of California San Diego (UCSD) i åtte år. Han ble professor i klinisk kjemi ved Universitetet i Tromsø (UiT) i 1979 og i biokjemi i 1986. Østerrud har skrevet 218 vitenskapeige publikasjoner i internasjonale tidsskrifter og har også skrevet kapiteler i en rekke bokutgivelser. 

I samarbeid med professor Edel O. Elvevoll har han utviklet kosttilskuddet OliVita, som er et patentert produkt bestående av en kombinasjon av raffinert selolje og kaldpresset olivenolje.

Som liten ble han medisinsk feilbehandlet, noe som førte til ødelagt immunsystem i huden. 

Østerud ble i 2006 tildelt Kongens fortjenstmedalje i gull for sitt mangeårige forsker- og undervisningsarbeid.

## Referanser


## Litteratur

* Bjarne Østerud blogg: http://www.bjarneosterud.no/
Ted van der Parre

**Ted van der Parre** (født 21. september 1955 i Amsterdam, Nederland) er en tidligere strongman fra Nederland, som vant Verdens sterkeste mann (WSM) i 1992. Med sine 213&nbsp;cm i høyden, er han den høyeste deltakeren noensinne i WSM. Han hadde en konkurransevekt på om lag 159&nbsp;kg, altså en BMI på 35, uvanlig lavt for en deltaker i WSM. Van der Parre har også tre seirer i Nederlands sterkeste mann (1991, 1992 og 1994).

## [[Verdens sterkeste mann|Verdens sterkeste mann resultat]]
* 1991 – 4.-plass
* 1992 – 1.-plass
* 1994 – 8.-plass (skadet)

| colspan = 3 align = center | **[[WSM]]**
|-
| width = 30% align = center | Forrige:**[[Magnús Ver Magnússon]]**
| width = 40% align = center | Første tittel (1992)
| width = 30% align = center | Neste:**[[Gary Taylor]]**
Randy Pausch

**Randolph Frederick Pausch** (1960–2008) var en amerikansk professor i informatikk, menneske–maskin-interaksjon og design ved Carnegie Mellon University i Pittsburgh i Pennsylvania i USA.

Han var også forfatter og utga bestselgeren *[[The Last Lecture]]* (*Livet skal leves* på norsk, ISBN 9788203236587) som var basert på en tale som ble holdt 18. september 2007 på Carnegie Mellon University. Boken har solgt over tre millioner eksemplarer i USA, og er oversatt til over 30 språk.

## Referanser
BBC Sessions (Loudon Wainwright III)

***BBC Sessions*** er et konsert- og samlealbum fra den amerikanske sangeren og låtskriveren Loudon Wainwright III, utgitt i november 1998. Albumet består av konsertopptak gjort opprinnelig for diverse BBC-radioprogrammer mellom 1971 og 1993.

## Bakgrunn
Albumet er upolert, med Wainwrights typiske vittige, satiriske og ikke minst melankolske tekster, alene på scenen med en kassegitar og tidvis med et piano. Samtlige 21 sanger er skrevet av ham selv og sunget i hans lett nasale tone. 

*BBC Sessions* er et utvalg satt sammen av sangeren og låtskriveren selv. Hver sang er bruddstykker fra livet og spenner fra dagligdagse emner som søndager, skole, forholdet til barna, og være helt nede. Wainwright har bare hatt én såkalt kommersiell hit, og det var med «Dead Skunk», som ikke med i denne samlingen. De sangene som er med formidler rå følelser og fortellinger som besøker de fleste aspekter av livet selv i det som journalisten Adam Sweeting har karakterisert som «sanger som beveger seg dristig på tåspissene i grenselandet mellom slapstick og tragedie, og beviser på nytt og igjen at ingenting er mer seriøst enn komedie».

Blant de kanskje opplagte høydepunktene er «Hard Day on the Planet», «A Father and a Son» og «The Swimming Song», foruten medleyen med «I Know I'm Unhappy/Suicide Song/Glenville Reel». Albumet vil fungere som god introduksjon til Wainwrights karakteristiske sanger for de som ikke kjenner ham, og som en retrospektiv gjennomgang av hans beste sanger for de som allerede kjenner ham.

## Sporliste
#«Be Careful, There's a Baby in the House»
#«East Indian Princess»
#«Medley» («I Know I'm Unhappy / Suicide Song / Glenville Reel»)
#«A.M. World»
#«The Swimming Song»
#«Prince Hal's Dirge»
#«I Wish It Was Me»
#«No»
#«Hard Day on the Planet»
#«You Don't Want to Know»
#«Sunday Times»
#«Nice Guys»
#«Harry's Wall»
#«Carmine Street»
#«Number One»
#«The Birthday Present [#1]»
#«Men»
#«A Father and a Son»
#«School Days»
#«It's Love and I Hate It»
#«One Man Guy»

## Utgivelseshistorie
*CD: Strange Fruit SFRSCD073, distribuert av Pinnacle
*CD (Amerikansk utgivelse): Uni/Fuel 2000 (2000)

## Personell
*Loudon Wainwright III &ndash; vokal, gitar, piano

## Referanser
Meta Wolff

**Meta Wolff** (født 13. august 1902, død 6. november 1941 i Berlin) var en tysk teaterskuespillerinne.

Meta Wolff arbeidet fra sesongen 1929/1930 ved teateret i Halberstadt. 10. april 1930 ble hun gift med sin kollega Joachim Gottschalk, som på 1930-tallet ble en kjent filmskuespiller.

I februar 1933, rett etter Hitlers maktovertagelse, ble sønnen Michael født. Etter at de nye nazistiske myndighetene ble kjent med at Meta Gottschalk var jøde, fikk Joachim Gottschalk valget mellom å skille seg fra henne eller bli sendt til fronten. Ettersom han nektet å skille seg fra henne fikk han yrkesforbud.

Høsten 1941 kom meldingen om at Meta Wolff og sønnen ville bli deportert til ghettoen i Theresienstadt. Joachim Gottschalks søknad om å bli deportert sammen med sin kone og sønn ble avvist. Da de ikke så noen utvei begikk familien selvmord sammen.

Meta og Joachim Gottschalks skjebne inspirerte filmen *[[Ehe im Schatten]]* (1947) og John O’Keefes skuespill *Times Like These* (2002). I filmen *Ehe im Schatten* er figuren «Elisabeth» basert på Meta Gottschalk og den ble tolket av Ilse Steppat.

Familien Gottschalk er begravet på Südwestkirchhof Stahnsdorf i Stahnsdorf ved Berlin, og fikk status som æresgrav i 1999.

## Eksterne lenker
* www.zeit.de (artikkel om Meta Wolff og Joachim Gottschalk)
Cecilia Samartin

**Cecilia Samartin** (født 1961 i Havanna i Cuba) er en cubansk-amerikansk forfatter og psykolog, bosatt i San Gabriel, California, med sin britisk-fødte ektemann. 

## Liv og virke
### Bakgrunn
Cecilia Samartin ble født under den kubanske revolusjon. Bare ni måneder gammel tok familien henne med i eksil til Los Angeles i USA. Der vokste hun opp i en forstad. Etter High School studerte hun psykologi ved University of California, Los Angeles, og ekteskaps- og familieterapi ved Santa Clara University. 

Hun arbeidet som sosialarbeider blant innvandrere og praktiserte deretter som psykoterapeu
t.

### Forfatterinne
Romanen  *[[Señor Peregrino]]* (*Tarnished Beauty* på engelsk) ble svært populær da den kom ut på norsk i 2006. Hennes debutroman, *Drømmehjerte*, som først utkom i Nederland og Tyskland i 2004, kom i norsk utgave i 2008. Opprinnelig hadde den tittelen *Ghost Heart* på engelsk, men fikk senere tittelen *Broken Paradise*. Samartin sin tredje roman *Salvadoreña* (*Vigil* på engelsk) ble utgitt i 2009.

Bøkene til Samartin utgis på norsk av Juritzen Forlag. Samartin har også blitt oversatt til nederlandsk, tysk, spansk og portugisisk.

## Bibliografi
Alle de norske oversettelsene er utgitt på Juritzen forlag.

* *Doña Maria*, oversatt av Jorunn Leite, 2012 ISBN 9 78-82-8205-239-9
* *La Peregrina*, oversatt av Jorunn Leite, 2011 ISBN 978-82-8205-173-6
* *Mofongo: roman*, oversatt av Kirsti Øvergaard, 2010 ISBN 978-82-8205-073-9
* *Mofongo – Mat For Sjelen* 2010 ISBN 978-82-8205-080-7
* *Salvadoreña* (Originalens tittel: *Vigil*, 2009), oversatt av Bente Klinge, 2009 ISBN 978-82-8205-043-2
* *Drømmehjerte* (originaltittel første utgivelse: *Ghost Heart*, 2004, senere utgivelser med tittel: *Broken Paradise*), oversatt til norsk av Kirsti Øvergaard, 2008 ISBN 978-82-8205-021-0
* *Señor Peregrino* (original: *Tarnished Beauty*, 2005), oversatt av Natalie Normann, 2006 ISBN 978-82-997346-3-9

## Referanser


## Kilder
* www.sb.no: Fullt hus for forfatter

## Eksterne lenker
* 
* Offisiell hjemmeside (på engelsk) 
* Cecilia Samartins side på juritzen.no.
Gary Taylor

**Gary Taylor** (født 14. oktober 1961) er en tidligere strongman fra Wales, som vant Verdens sterkeste mann-tittelen (WSM) i 1993. Karrieren hans fikk en brå slutt i 1997 da han fikk en alvorlig skade i leggen under en konkurranse i Nederland.

Taylor har bakgrunn fra vektløfting, styrkeløft og kroppsbygging. Med sine 183&nbsp;cm og 134&nbsp;kg, hadde han en BMI på om lag 40. Under OL i 1984, tok han sølvmedalje i rykk i 110-kilosklassen.

## WSM-resultat
* 1991 – 3.-plass
* 1992 – 5.-plass
* 1993 – 1.-plass
* 1995 – 6.-plass

## Eksterne lenker
* 

| colspan = 3 align = center | **[[WSM]]** 
|- 
| width = 30% align = center | Forrige:**[[Ted van der Parre]]**
| width = 40% align = center | Første tittel (1993)
| width = 30% align = center | Neste:**[[Magnús Ver Magnússon]]**
Vatican Media

**Vatican Media** er Vatikanets fjernsynssenter. Det ble opprettet i 1983. Dets formål er å bidra til universell forkynnelse av evangaliet, gjennom å tilgjengeliggjøre fjernsynsbilder av Pavens og Den Hellige Stols virke, deriblant messer og generalaudienser. Vatican Media lager også dokumentarfilmer med jevne mellomrom. Federico Lombardi har vært direktør for Vatican Media siden juli 2001. Han etterfulgte Ugo Moretto, som hadde vært direktør siden 1997.

## Eksterne lenker
* 
* CTVs livestream
Molotov-brødboks

**Molotov-brødboks** (finsk: *Molotovin leipäkori*) er det finske navnet på det sovjetiske klasevåpenet RRAB-3. Det bestod av en sylinder som var 2,25 meter lang og 0,9 meter i diameter og inneholdt seksti brannbomber. Den ble brukt til å bombe finske byer under vinterkrigen i januar 1940 og kanskje tidligere.

Navnet «Molotov-brødboks» påstås å komme av at Sovjetunionens utenriksminister Vjatsjeslav Molotov benektet bombing og hevdet at sovjetiske fly slapp brødforsyninger til utsultede finner. Molotov-cocktailen skal ha fått sitt navn ved at finnene «serverte den til maten» når de sovjetiske stridsvognene kom.

## Referanser
Claudia Stef

**Claudia Stef**, født *Claudia Iovan* (Craiova (Romania) 25. februar 1978) er en rumensk kappgjenger. 

Iovan tok i 1996 en tredjeplass på 5&nbsp;km i VM for juniorer, og i 1997 ble hun europamester for juniorer på samme distanse. Under EM i 1998 ga tiden 44.10 henne en tolvteplass på 10&nbsp;km. Hun vant samme distanse under Universiaden i 1999. I verdensmesterskapet i Sevilla i 1999, fikk hun ellevteplass på 20&nbsp;km.

30. januar 1999 satte hun ny verdensrekord på 3&nbsp;km innendørs med tiden 11.40,33. Rekorden stod i fire år inntil Gillian O'Sullivan fra Irland slo den med tiden 11:35,34 i 2003. O'Sullivans rekord ble ikke offisielt godkjent. Claudia Iovan testet positivt på nandrolon 20. mai 2000 og ble utestengt fra kappgang i to år.

Under EM i 2002 kom Claudia Iovan på femteplass på 20&nbsp;km med tiden 1:29.57, og under VM i 2003 i Paris ble hun igjen nummer fem. Under dette mesterskapet satte hun en personlig rekord med tiden 1:29.09. To år senere, under VM i Helsingfors i 2005 endte hun på åttendeplass med 1:30.07. Under EM i Göteborg i 2006 ga tiden 1:29,27 henne en femteplass. 

## Seire
* Rumensk mester 10&nbsp;km kappgang – 1998, 2003, 2004
* Europamester 20&nbsp;km kappgang (under 23 år) – 1999
* Europamester for juniorer 5&nbsp;000&nbsp;meter kappgang – 1997

## Personlige rekorder

## Referanser


## Litteratur
* Peter Matthews (ed): *Athletics 2006*, Cheltenham 2006 ISBN 1899807-34-9

## Eksterne lenker
*
Claudia Poll

**Claudia María Poll Ahrens** (født 1972) er en tidligere svømmer som representerte Costa Rica.

## Karriere
Poll ble født i Managua, Nicaragua. Etter jordskjelvet i Managua i 1972, og stadig økende politiske gnisninger i landet, bestemte foreldrene seg for å flytte til Costa Rica. Poll fikk costaricansk statsborgerskap i 1993. Hun begynte med svømming i  1979 og ble raskt en av de beste svømmerne i Sentral-Amerika, med mange regionale titler.

Under OL i 1996 i Atlanta, tok hun gullmedalje på 200 meter fri, den første gullmedaljen til Costa Rica i Sommer-OL noensinne. Det var en stor overraskelse at hun slo favoritten Franziska Van Almsick.

I 1997 ble hun av *Swimming World Magazine* kåret til årets kvinnelige svømmer.

I OL i 2000 i Sydney tok hun to bronsemedaljer.

## Annet
Claudia Poll ble utnevnt til «æresborger» av Costa Rica i 1996, en kåring utført av kongressen i landet. Hun var den første kvinne fra Latin-Amerika til å vinne OL-gull i svømming, og ble i 1999 kåret til århundrets utøver i Costa Rica.

## Doping
I 2002 ble hun utestengt i to år etter en positiv dopingtest på nandrolon.

## Referanser


## Eksterne lenker
*
Olav Halvorsson Juve

**Olav Halvorsson Juve** (født 1753, død 1840) var en norsk gårdbruker. Hann hadde klengenavnet «Juvekongen» på grunn av at han eide fem gårder i Øyfjell i Telemark. 

Olav var en god gårdbruker og vant en rekke priser for markoppbrytning og jorddyrking. Han leide også inn håndverkere til å pynte på Juvestoga, denne stoga står nå på Eidsborg borgetun. Juvekongen var gift med Birgit Jacobsdotter og med henne fikk han tre døtre; henholdsvis Store-Bergit (oppkalt etter sin mormor), Vesle-Bergit (etter sin farmor) og Sjavils-Bergit. Den yngste fikk sitt navn fra tjenestefolket og ville de kalle henne Bergit. Olav og Birgit fikk 17 barnebarn eller oldebarn som også het Bergit.

## Referanser
Gillian O’Sullivan

**Gillian O'Sullivan** (født 21. august 1976 i Killarney (Éire)) er en tidligere kappgjenger fra Irland. Hennes største prestasjon fant sted under VM i 2003 i Paris der hun tok sølv på 20&nbsp;km kappgang med tiden 1:27.34, kun slått av russiske Jelena Nikolajeva (1:26.52).

O'Sullivan startet på 20&nbsp;km for Irland under OL i 2000, dette ga henne en tiendeplass med tiden 1:33.10. To år senere klatret hun opp til en fjerdeplass under EM i München, og i 2003 oppnådde hun karrierens fremste plassering med en annenplass under VM. Hun var også påmeldt til OL i 2004 i Aten, men en skade gjorde at hun måtte melde avbud. Den skaden innledet en lang periode der hun slet med skader, og i april 2007 la hun opp.

Hun arbeider nå som personlig trener og foreleser også om helse og motivasjon.

## Seire
* Irsk mester 3&nbsp;000 m kappgang (innendørs) – 1998, 1999, 2000, 2001, 2003, 2004
* Irsk mester 5&nbsp;000 m kappgang – 1998, 2001, 2002, 2003
* Irsk mester 10&nbsp;km kappgang – 1996, 1997
* Irsk mester 20&nbsp;km kappgang – 1999, 2000, 2001, 2002, 2003

## Personlige rekorder
**Utendørs**

* O'Sullivan har tre ganger forbedret sin egen personlige rekord på 3&nbsp;000 m kappgang.

**Innendørs**

*Denne tiden er bedre enn Claudia Stefs verdensrekord men ble aldri offisielt anerkjent.

## Prestasjoner
### 20 km kappgang
* 1999: 72.-plass World Cup – 1:42.20
* 1999: 32.-plass VM – 1:40.33
* 2000: 10.-plass OL – 1:33.10
* 2002: 4.-plass EM – 1:28.46
* 2003: 2.-plass VM – 1:27.34
* 2004: 8.-plass World Cup – 1:28.01

## Referanser


## Eksterne lenker
* 
* Gillian O'Sullivans nettsted (engelsk, besøkt 25. juli 2008)
Kolsåstoppen naturreservat

**Kolsåstoppen naturreservat** er et naturreservat på Kolsås i Bærum.

## Geologi
I tidligpermtiden sprakk jordskorpa opp og lava strømmet ut over området. Krokskogen-Kolsås-Nittedal lavaprovins ble dannet i riftstadie seks. Dette utgjorde slutten på riftstadiet som startet i sør og endte lengst mot nord. Den innledende riftingen kulminerte med strømmer av rombeporfyrlava som dekket to tredjedeler av Oslofeltet.

Lavastrømmene nådde Kolsås-området fra nord, og en kan tenke seg at de kom så langt nord som fra Lillehammer-området. Mesteparten av lavaen er erodert bort, selv om lavaen er relativt hard og erosjonsbestandig og dermed står opp og danner åser i terrenget.

## Referanser


## Kilder
*Direktoratet for naturforvaltning, faktaark Besøkt 24. februar 2013.
19. etappe i Tour de France 2008

**19. etappe i [[Tour de France 2008]]** ble kjørt fredag 25. juli og var en 165,5 km lang etappe som gikk fra Roanne til Montluçon.

***Etappe:** 19
***Dato:** 25. juli
***Lengde:** 165,5 km
***Norske resultater:**
: 8. Thor Hushovd + 1.13
: 83. Kurt Asle Arvesen + 1.13
***Gjennomsnittshastighet:** 45,5 km/t

## Sprint og klatrepasseringer

### 1. sprint (Chantelle)
Etter 102,5 km

### 2. sprint (Commentry)
Etter 143,5 km

### 1. stigning (La Croix-du-Sud)
3. kategori stigning etter 17,5 km

### 2. stigning (Côte de la Croix-Rouge)
4. kategori stigning etter 42 km

## Utgåtte ryttere
*71 Damiano Cunego fra Lampre startet ikke
*3 Christophe Brandt fra Silence-Lotto brøt
*119 Fabian Wegmann fra Team Gerolsteiner kom ikke i mål innen tidsfristen
*124 Romain Feillu fra Agritubel kom ikke i mål innen tidsfristen
*132 Juan Antonio Flecha fra Rabobank kom ikke i mål innen tidsfristen

## Resultatliste

## Eksterne lenker
* Etappeside på Letour.fr
Nordbybråten transittmottak

**Nordbybråten transittmottak** er et asylmottak i Våler i Østfold, omkring 15&nbsp;km fra Moss. 

Siden 1990 har det vært ulike former for mottaksdrift på Nordbybråten, avhengig av behovet, ankomstene og politiske føringer. Leiren har stort sett fungert som transittmottak for nyankomne asylsøkere. Flyktningstiftelsen drev transittmottak på Nordbybråten fra 2004 fram til 1. juli 2010 da kontrakten med UDI gikk ut.

Beboerne på Nordbybråten falt da inn under to kategorier:
* Asylsøkere som skulle overføres til et annet europeisk land i henhold til Dublin-samarbeidet.
* Asylsøkere som skulle få søknaden behandlet i Norge, men som ventet på å bli intervjuet av UDI.

Den 24. juli 2008 ble beboerne på Nordbybråten angrepet av 40–50 menn bevæpnet med balltre, macheter og jernrør. 23 personer ble sendt til sykehus med skader, blant dem kvinner og et barn på 11 år. 

Da det i 2009 ble kjent at DSB skulle selge den tidligere sivilforsvarsleiren, anbefalte UDI overfor Justisdepartementet å benytte statlig forkjøpsrett for å beholde leiren til mottaksdrift. Det følger av Justisdepartementets oppdragsbrev til Statsbygg at hensikten med overføringen blant annet er å sikre et visst antall mottaksplasser sentralt på Østlandet på langvarig basis. 

I en første fase skal UDI sette i stand to eksisterende bygninger på tomten. Arbeidet skulle sluttføres i første halvdel av 2012. Statsbygg har ansvaret for alle forhold i tilknytning til søknad og byggeprosesser. Bygningene skal brukes for innkvartering av opp mot to hundre asylsøkere innenfor transittsystemet. 

Statsbygg skal sette opp to nye bygg på tomten. Disse vil ha plass til inntil 400 beboere. Til sammen vil mottaket ha over 500 plasser. https://web.archive.org/web/20130203004814/http://www.udi.no/Sentrale-tema/Asylmottak/Etablering-av-mottak/Etablering-av-mottak-pa-Nordbybraten/

## Eksterne lenker
* Flyktningestiftelsen
Khristos Polykhroniou

**Khristos Polykhroniou** (gresk: Χρήστος Πολυχρονίου; født 31. mars 1972 i Athen) er en gresk sleggekaster.

Han har en personlig rekord på 80.08&nbsp;meter, fra Athen i april 2002. Dette kastet rangerer han som Hellas' nest beste sleggekaster, kun bak Alexandros Papadimitriou.

Han ble utestengt av IAAF fra mai 2005 til mai 2007 pga. brudd på dopingbestemmelsene.

## Meritter

## Referanser


## Eksterne lenker
*
Swedish Touring Car Championship

**Swedish Touring Car Championship** (**STCC**) er et svensk mesterskap for standardbilracing.

Serien har vært arrangert siden 1996 inspirert av britiske BTCC og interessen denne serien hadde blant svenske TV-seere. Serien ble grunnlagt av Per-Gunnar «Peggen» Andersson.

Svensk mesterskap for standardbiler hadde eksistert i en årrekke, men i 1996 ble dette mesterskapet altså profesjonalisert for å gi bedre inntjeningsmuligheter og større medieinteresse om mesterskapet. De første årene deltok få *Super Touring*-biler, men dette tok seg kraftig opp etterhvert. Frem til 2006 ble det kjørt to serierunder pr. løpshelg slik som i BTCC, men deretter begynte man å kjøre som i DTM-serien: lengre løp med depotstopp.

Flere andre bilsportserier følger STCC-kalenderen og kjører sine løp parallelt med denne serien. Det har flere ganger vært avholdt STCC-løp på norske baner, blant annet har Arctic Circle Raceway ved Storforshei i Nordland og Vålerbanen på Braskereidfoss i Hedmark vært brukt flere ganger.

## STCC-mestere
* 1996 Jan Nilsson, Volvo 850
* 1997 Jan Nilsson, Volvo 850
* 1998 Fredrik Ekblom, BMW 320
* 1999 Mattias Ekström, Audi A4
* 2000 Tommy Rustad, Nissan Primera
* 2001 Roberto Colciago, Audi A4
* 2002 Roberto Colciago, Audi A4
* 2003 Fredrik Ekblom, Audi A4
* 2004 Richard Göransson, BMW 320
* 2005 Richard Göransson, BMW 320
* 2006 Thed Björk, Audi A4
* 2007 Fredrik Ekblom, BMW 320
Craig Ferguson

**Craig Ferguson** (født 17. mai 1962 i Glasgow i Skottland) er en skotsk-amerikansk talkshow-vert, tekstforfatter, imitator, forfatter, skuespiller og komiker.

Ferguson spilte trommer i punkbandet The Bastards from Hell, senere kjent under navnet Dreamboys. Bandet spilte regelmessig i Glasgow fra 1980 til 1982. Han startet sin karriere som komiker i Storbritannia under scenenavnet Bing Hitler. Fra 1996 til 2003 spilte han kontorsjef Nigel Wick i komiserien *[[The Drew Carey Show]]*. I 2005 tok han over *Late Late Show* etter Craig Kilborn. Peter Lassally stod for valget av ny programleder. Lassally mente han så igjen mye av det samme han så i David Letterman og Johnny Carson på samme stadiet i karrieren.

## Filmografi
* Brave (2012) (stemme) Lord Macintosh
* How to Train Your Dragon (2010) (stemme) Gobber (post-production)
* The Hero of Color City (2010) (filming)
* SpongeBob SquarePants (1 episode, 2009)
* The Ugly Truth (2009) – seg selv
* Family Guy – seg selv (1 episode, 2009)
* Trust Me (2007) Ted Truman
* American Dad! Evil Barry (1 episode, 2006)
* Niagara Motel (2006) Phillie
* Vampire Bats (2005) (TV) Fisherman #1
* Life As We Know It Oliver Davies (1 episode, 2005)
* Trust Me (2005) Ted Truman
* Lemony Snicket's A Series of Unfortunate Events (2004) Person of Indeterminate Gender 
* The Drew Carey Show Nigel Wick (66 episoder, 1996–2004)
* Lenny the Wonder Dog (2004) Dr. Wagner
* I'll Be There (2003) Paul Kerr
* Prendimi l'anima (2002) Richard Fraser 
* Life Without Dick (2002) Jared O'Reilly
* The Legend of Tarzan Samuel T. Philander (4 episoder, 2001)
* The Angry Beavers TV-annonsør (1 episode, 2001)
* Rock & Roll Back to School Special (2001) (TV) Marty's Pimple
* Buzz Lightyear of Star Command NOS-4-A2 (5 episoder, 2000)
* Chain of Fools (2000) Melander Stevens
* Born Romantic (2000) Frankie 
* One Life Stand (2000) Karaoke Crowd
* Saving Grace (2000) Matthew Stewart
* The Big Tease (1999) Crawford Mackenzie
* The Wild Thornberrys Jope (1 episode, 1999)
* Modern Vampires (1998) (TV) Richard 
* Freakazoid! Roddy MacStew (5 episoder, 1995–1997)
* Almost Perfect Peter Church (1 episode, 1996)
* Jeremy Hardy Gives Good Sex (1995)
* Maybe This Time (1995) (TV) Logan McDonough
* One Foot in the Grave Glaswegian (1 episode, 1993)
* The Bogie Man (1992) (TV)
* The Craig Ferguson Story (1991) (TV)
* The Craig Ferguson Show (1990) (TV)
* Dream Baby (1989) (TV) Big Mick
* Chelmsford 123 Scotsmen #1 (1 episode, 1988)
* Red Dwarf Confidence (1 episode, 1988)
* The Ferguson Theory (5 episoder, 1994)

## Bøker
* Between the Bridge and the River ISBN 0811853756(Hardcover) ISBN 0811858197(Paperback)
* American on Purpose: The Improbable Adventures of an Unlikely Patriot ISBN 978-0-06-171954-7

## Referanser


## Eksterne lenker
* Biografi hos CBS
* 
* Nettsted hos CBS
* The Late Late Show with Craig Ferguson hos Internet Movie Database
* Late Late Show with Craig Ferguson Theme Song
* Craig Ferguson Online 
* Craig Ferguson hos NNDB
* A fans web site devoted to Craig Ferguson
Gregers

**Gregers** er en skandinavisk form av det greske mannsnavnet *[[Grigórios]]* (Γρηγόριος) som er dannet av *gregoros*, «vaktsom». *[[Greger]]* er en nyere skandinavisk form av Gregers.

**Gres** er muligens en eldre form, brukt mer på 1600-tallet, men også som kortform av Gregers.

## Utbredelse

|}

## Kjente personer som heter Gregers
Personene i listen er ordnet kronologisk etter fødselsår.
* Gregers Krabbe (1594–1655), dansk adelsmann, diplomat for Christian IV og norsk riksstattholder.
* Gregers Granavollen (1677–1746), lensmann i Gran og ledet en liten bondehær mot svenskene på Harestuskogen under den store nordiske krig i 1716.
* Gregers Winther Wulfsberg (1780–1846), norsk jurist og politiker og medlem av Riksforsamlingen på Eidsvoll.
* Gregers Fougner Lundh (1786–1836), norsk professor som har delære for at Hamar og Lillehammer ble grunnlagt.
* Gregers Gram (1846–1929), norsk jurist, politiker og Norges statsminister i Stockholm.
* Gregers Gram (1917–1944), norsk motstandsmann og fenrik i Kompani Linge.
* Gregers Kure (1906–1973), norsk ingeniør. Produsent av stengundeler under 2. verdenskrig.

## Se også
* Gressøya

## Referanser


## Eksterne lenker
*
Kronobergshäktet

**Kronobergshäktet** er et arresthus på Kungsholmen i Stockholm, i nærheten av Kronobergsparken. Arresthuset har en kapasitet på 321 innsatte. Alle de innsatte er frihetsberøvet etter rettslig beslutning og holdes i forvaring med status som mistenkt mens det aktuelle lovbruddet er under etterforskning. I henhold til uskyldspresumsjonen regnes de innsatte som uskyldige og holdes derfor ikke i fengsler sammen med straffedømte.

Kronobergshäktet drives av Kriminalvården og er det største av Sveriges 31 arresthus og syv arrestfilialer.

## Eksterne lenker
* Kriminalvården
Persistent Uniform Resource Locator

**PURL** (Persistent Uniform Resource Locators) er en tilnærming til URN som er utviklet av Online Computer Library Center (OCLC). Problemet PURL adresserer er at de URL-er som brukes i nettbaserte dokumenter ikke er stabile eller varige.

Det er ikke uvanlig at URL-er forandrer seg. F.eks når en bedrift bytter publiseringsløsning, så har gjerne den nye publiseringsløsningen en annen måte å bygge opp URL-er på enn den gamle hadde, eller at dokumentet flyttes til et annet domene/annen plass i filsystemet etc. PURL er et forsøk på en løsning på dette problemet, ved å introdusere en virtuell URL, som fungerer som et mellomledd før den faktiske URL-en.

## Referanser

## Eksterne lenker
*
Arabitol

**Arabitol** eller **arabinitol** er en sukkeralkohol. Det kan bli framstilt av enten arabinose eller lyxose.
Erytritol

**Erytritol** er en sukkeralkohol (eller polyol) som forekommer naturlig i enkelte frukter og fermenterte matvarer. Den blir brukt som søtningsmiddel som en erstatning for sukker og har E-nummer E968. Den er 60–70 % så søt som rørsukker, påvirker ikke blodsukkernivået og inneholder 0 kcal per gram. Erytritol fremstilles gjennom fermentering av glukose.

I en studie publisert i *[[Nature Research|Nature Medicine]]* 27. februar 2023, hevdet forskere ved Cleveland Clinic at de kunne vise en sammenheng mellom høyere blodnivåer av erytritol og en økt risiko for hjerteinfarkt og hjerneslag.

Erytritol markedsføres i Norge under navnet Sukrin, i Sverige under navnet Sukrin eller Sötin og i Finland under navnet Karppisokeri.

## Referanser
Khristos Patsatzoglou

**Khristos Patsatzoglou** (gresk: Χρήστος Πατσατζόγλου; født 19. mars 1979) er en gresk fotballspiller som spiller for PAS Giannina FC. Han er romani av opprinnelse, og spiller som oftest høyre back og sentral midtbane. Patsatzoglou er blant supporternes aller største helter på grunn av sin viljestyrke.

## Spillerkarrière
Han startet karrièren i den lokale klubben Agia Eleousa og fikk en plass på det greske U17-landslaget. Hans talent ble lagt merke til, og talent-bedriften Skoda Xanthi hentet ham til klubben i 1996. Der spilte han i de neste fire sesongene, før turen gikk til favorittklubben Olympiakos i 2000. Patsatzoglou var en spiller som kunne spille i alle defensive posisjoner, og det likte daværende Olympiakos-trener Dušan Bajević godt.

Han var regnet blant gresk fotballs aller største talenter, til han fikk en karrieretruende skade mot AEK Athen i 2003. Patsatzoglou hadde skadet akillessenen sin et par uker i forveien, men Olympiakos ville ikke gå inn i kampen uten en av sine beste spillere og ga ham injeksjoner. Det skulle vise seg å bli fatalt. En stygg infeksjon satte seg i foten, og Olympiakos måtte klare seg uten 24-åringen resten av sesongen.

Men det skulle bli mye verre enn som så. Olympiakos sine leger visste nok lite om at deres handling ville holde Patsatzoglou ute av spill i mer enn tre år. Mange operasjoner og intensiv fysioterapi var nytteløst så lenge skaden kom tilbake så fort «Patsa» begynte å trene igjen. Han fikk en kamp på slutten av 04-05 sesongen, og sa selv at han var klar for spill igjen og at det nå var opp til Trond Sollied å gi ham spilletid.

Nordmannen hadde ikke sett Patsatzoglou i hans glansdager, og hadde vanskelig for å se ham komme tilbake på Champions League-nivå. Dette satte sinnene i kok hos Olympiakos-fansen, som allerede hadde et anstrengt forholdt til Sollied. Men Patsatzoglou fortsatte å trene ankelen opp igjen, og i oktober 2006 var han i lagoppstillingen til en kamp mot Atromitos. På samme tid ble han innkalt til landslaget, og spilte hele kampen og scoret et mål mot . Noen dager senere var han av banens beste spillere mot Roma på Stadio Olimpico til han måtte av i andreomgang med skade. Det var nå en kneskade som plaget ham, urelatert til den forrige.

Men ingenting så ut til å knekke Patsatzoglou, og selv om han ble holdt ute av spill for resten av sesongen ble han viktig for Olympiakos sesongen 07/08. Han spilte mesteparten av kampene, og scoret et fantastisk mål borte mot Werder Bremen, som sikret Olympiakos' første borteseier i turneringen noensinne. Khristos Patsatzoglou er en umåtelig populær mann blant fansen, og kun kapteinen Predrag Đorđević er satt høyere blant den generelle Olympiakos-supporter. Likeens var det i skadeperioden, og selv om Patsa satt på tribunen hver kamp, ble han sunget for.

## Eksterne lenker
*
Sean Moyses

**Sean Moyses** (født 11. november 1964 i Norfolk, England) er en britisk musiker som har spesialisert seg på banjo. Han er mest kjent for sitt talent på plectrum-banjo, men også banjo-ukulele, gitar og sang. han har spilt banjo siden han var 11 år.

## Eksterne lenker
* Hjemmeside
Isomalt

**Isomalt** er en sukkeralkohol og et disakkarid, og et naturlig sukkersubstitutt. Det har bare i liten grad innvirkning på blodsukkermålinger, og er ikke regnet for å være skadelig for tennene. Isomalt er ofte foretrukket for dets sukkerlignende egenskaper, og brukes blant annet til godterier, syltetøy og iskrem.

Isomalt er sammensatt av glukose og mannitol.

Isomalt har E-nummer 953, og er tillatt for bruk i Norge og EU.
Ulleråsveien (Arendal)

**Ulleråsveien** er en kommunal 230 meter lang vei på Eydehavn i Arendal kommune.

Veien starter fra Karl Hansens vei og går til Øvre Stemmekjennvei og Mortens vei. Veien er asfaltert, har 30 km/t fartgrense og brukes som bilvei og som skolevei til Eydehavn skole. Veien har to fartsdempere, anlagt i 2010.
Laktitol

**Laktitol** er en sukkeralkohol og et kunstig søtningsmiddel for bruk i sukkefrie godterier og lettprodukter.

Laktitol har E-nummer 966, og er tillatt for bruk i Norge. Laktitol er regnet for å være ufarlig, men kan ha lakserende virkning ved stort inntak.
Maltitol

**Maltitol** er en sukkeralkohol ofte brukt som sukkererstatning. Det har 75-90 prosent av søtheten vi finner i sukrose, og like egenskaper, med unntak av at det ikke kan brunes. Det blir brukt som sukkererstatning fordi det har færre kalorier, ikke frembringer tannråte og har mindre utslag på blodsukkermålinger. Overdrevet bruk av maltitol kan imidlertid føre til fordøyelsesproblemer.

Maltitol har, sammen med maltitolsirup, E-nummer 965, og er tillatt for bruk i Norge og EU.

## Kilder
*
Smalkjempe

**Smalkjempe** (*Plantago lanceolata*) er en flerårig plante som tilhører kjempefamilien. Den blir 10 til 50 cm høy og har en rosett av lansettformete blader ved grunnen. Bladene har tydelig buenervatur. Blomstene er brune med hvite støvbærere og stengelen er opprettet, lengre enn bladene og femkantet. Smalkjempe er vanlig i slåttemark, enger og heier i Sør-Norge.

Bladene kan høstes på våren og forsommeren og brukes til salater eller som grønnsak. Blomsterknoppene kan spises rå eller stekt, og av frøene presses det olje med en nøtteaktig smak. Røttene kan brukes sammen med andre grønnsaker i stuinger. Smaken minner om sjampinjong.

## Eksterne lenker
* 
* 
* Urtekildens planteleksikon: Smalkjempe
Sorbitol

**Sorbitol** (IUPAC-navn: Heksan-1,2,3,4,5,6-heksol)  er en sukkeralkohol  som finnes naturlig i mange frukter og bær. Den dannes også i mindre mengder i menneskekroppen. Sorbitol framstilles av glukose (druesukker), og blir blant annet brukt som søtningsmiddel og i enkelte typer kosmetikk, da stoffet også har en fuktbindende effekt. Søtheten i sorbitol er omtrent halvparten av den vi finner i vanlig rørsukker.

Sorbitol har E-nummer 420 (sammen med sorbitolsirup), og er tillatt til bruk i næringsmidler i Norge og EU. Sorbitol regnes for å være ufarlig, men ved overdreven bruk kan stoffet ha lakserende virkning.
Volemitol

**Volemitol** er en sukkeralkohol som finnes naturlig blant annet i rødalger, sopp, mose og lav.

Volemitol kan brukes som et naturlig søtningsmiddel.

Volemitol ble første gang isolert som et hvitt krystallinsk substans fra soppen *[[Lactarius volemus]]* av den franske vitenskapsmannen Émile Bourquelot i 1889.

## Referanser
Sukkeralkoholer

**Sukkeralkoholer (**også kjent som **polyalkoholer**, **alditoler** eller **glykitoler)**, er en molekylgruppe som ligner sukkerarter, men hvor dobbeltbindingen mellom oksygenatom og karbonatom er byttet ut med en hydroksylgruppe. Sukkeralkoholene betraktes som søtningsstoffer, og mange av dem har egne E-nummer. De fleste sukkeralkoholer finnes i naturlig tilstand, men konsentrasjonen av disse er som regel så lave at det som regel ikke er lønnsomt å utvinne disse. I stedet framstilles sukkeralkoholene fra naturlige sukkerarter gjennom reduksjon med hydrogen under høyt trykk, med nikkel som katalysator. Unntaket er Erytritol, som framstilles naturlig ved fermentering/gjæring av glukose.

Disse søtningsmidlene absorberes langsomt og ufullstendig, noe som fører til at vann holdes igjen i tarmen. Konsumering av større mengder sukkeralkoholer kan derfor ha lakserende virkning. Erytritol absorberes nesten fullstendig i tynntarmen, og har i langt mindre grad slik virkning.
Andejakt (film)

***Andejakt*** (orig: *Temporada de patos*) er en meksikansk filmkomedie fra 2004.

Regi og manus innehar Fernando Eimbcke. Filmen omhandler to tenåringer som er alene i en leilighet i Tlatelolco i Mexico by. De har planene klare for en dag med videospill Coca-Cola og pizza helt til et strømbrudd forandrer tilværelsen. Nabojenten Rita og et pizzabud blir dratt inn i dramaet som deretter utspinner seg.

## Rolleliste
* Daniel Miranda som Flama
* Diego Cataño som Moko.
* Danny Perea som Rita.
* Enrique Arreola som Ulises.
* Carolina Politi som moren til Flama.

## Handling
Flama og Moko er to 14 år gamle gutter, som har vært venner i lang tid. En søndag ettermiddag inviterer Flama vennen til til å spille videospill, samtidig som moren hans ikke er hjemme. Der har de alt de trenger for å underholde seg selv: videospill, pizza og brus, pornografi og ingen foreldre. Men når strømmen går, blir det som virket som var en vanlig dag til et virkelig eventyr. 

## Referanser


## Eksterne lenker
*
Eydehavn skole

**Eydehavn skole** er en barneskole på Eydehavn i Arendal kommune i Aust-Agder. Skolen har klassetrinn fra 1. til 7. klasse. Skolen har skolefritidsordning, undervisning i aggression replacement training og leksehjelp.

Skolen har åtte klasserom gruppert rundt to mediatek, gymnastikksal, musikkrom og formingsrom. Bygget er på ca. 2&nbsp;500 m² og barnehagen Soria Moria ligger på området. Nåværende bygg ble ferdigstilt i 1991.

Den forrige skolen på Eydehavn ligger i Skoleveien og er ombygget til leiligheter.

## Elever 2011/2012
# klasse: 17 elever
# klasse: 26 elever
# klasse: 18 elever
# klasse: 17 elever
# klasse: 26 elever
# klasse: 21 elever
# klasse: 26 elever

## Eksterne lenker
* Hjemmeside
Mannitol

**Mannitol** er en sukkeralkohol som finnes naturlig i blant annet alger, oliven, sopp og selleri. Det fremstilles ved hydrogenering av fruktose og glukose. Det finnes kun i krystallisert form, og har en søtningsgrad på 0,6-0,7 sammenlignet med vanlig rørsukker.

Mannitol har E-nummer 421, og er tillatt som næringsmiddeltilsetning i Norge og EU. Det blir først og fremst brukt til legemidler og kosttilskudd, men anvendes også i tyggegummi og andre næringsmidler.

## Kilder
*
All This Time

«**All This Time (Pick-Me-Up Song)**» er den andre singlen fra Maria Menas fjerde studioalbum, *[[Cause and Effect]]*, og ble først lansert i Tyskland.

Singlen lå 17 uker på VG-lista fra den debuterte på 18.-plass i uke 39 i 2008.

## Listeplasseringer

## Referanser
Andejakt

**Andejakt** er jakt på ender, gjess og andre andefugler.  

Mange typer ender og gjess har samme habitat, overlappende eller identiske jakttider, og kan jaktes på med de samme metodene. Andejakt kan bedrives på åkre hvor de beiter, eller ved våtmarksområder og langs kysten. Normalt jaktes det på villfugl, men oppdrettsfugl brukes også. 

For andejakt brukes oftest haglgevær. Det må brukes nokså grove hagl, typisk US 3-6 for stålhagl og 5-6 for vismut. Etter treff brukes vanligvis en fuglehund for å hente byttet.

Når ender jaktes med haglgevær, er det fare for skadeskyting. Siden endene ofte flyr i flokker, er det en risiko for at flere ender blir truffet når jegere skyter inn i flokken for å treffe et individ. Ånden som blir truffet av den sentrale klyngen dør og faller til bakken. På den annen side kan ender som er på kanten av haglspredningen lide av sporadiske hagl som de overlever, men som fører til livslang lidelse.

## Regulering av andejakt i Norge
Jaktsesongen for andefugler i Norge er regulert av Miljødirektoratet og strekker seg fra august/september til november/desember med eksakte datoer basert på område og art. Ved spesifikke vann og vassdrag i Kautokeino er det også en kort og strengt regulert jaktsesong på inntil ti dager i perioden 15. mai til 10. juni, for å ta vare på en gammel samisk jakttradisjon. 

## Statistikk over skyteulykker
I Danmark ble ender fanget med garn og røntgenfotografert for å se om de hadde hagl i kroppen. Resultatene viste at 36 % gjess, 15 % stokkender, 14 % knoppsvaner, 35 % ærfugl, 14 % pintails, og 11 % av endene hadde hagler i kroppen fra utilsiktet skyting.

## Referanser
Belly Up

***Belly Up*** er den første singlen fra Maria Menas fjerde studioalbum, *[[Cause and Effect]]*. Singelen hadde premiere på NRK P3 på radioprogrammet Kompani Knudsen. Singlen ble lansert raskt på iTunes, eksklusivt for Norge.
Udaloy-klassen

**Udaloy-klassen** (russisk: Projekt 1155 - Fregat og Projekt 11551 Fregat-M) er en serie med destroyere for anti-ubåtkrigføring med styrte missiler som i sin tid ble bygt for Sovjetunionen. 12 skip ble bygt mellom 1980 og 1991, mens det 13., som var Admiral Tsjabanenko, (kalles Udaloy II eller Projekt 11551 Fregat-M.

## Referanser
Vibeke Hammer Madsen

**Vibeke Hammer Madsen** (født 27. oktober 1955) er en norsk organisasjonskvinne. Hun har vært administrerende direktør i Hovedorganisasjonen Virke siden 2002, og gikk av 1. september 2018. 

Madsen kom til Virke (da kjent som HSH) i 2002 fra PA Consulting Group. Her var hun partner og ansvarlig for området «People, Organisation & Change», som inkluderte strategiutvikling, omstilling, synergi- og kostnadseffektivisering av virksomheter i Norden og Europa. Under hennes ledelse har Virke vokst fra 9000 medlemmer i 2002 til over 21 000 medlemmer i 2017. Før dette var Madsen direktør i Statoil Marketing med ansvar for Business Support, samt ansvarlig for en rekke omstillingsprosjekter. Madsen var før dette organisasjons- og personalsjef i Kommunenes Sentralforbund (KS). 

Madsen er styreleder i Virke Forsikring AS og Virke Eiendom.  Hun er styremedlem i VG AS og EuroCommerce. Hun har tidligere hatt styreverv i Kværner ASA, Polyteknisk Forening, Forskningsrådet, Ungt Entreprenørskap, Aker Solutions ASA, Norsk-Svensk Handelskammer, nestleder i Representantskapet i Storebrand i tillegg til en rekke andre verv. Madsen er med i fagrådet til tenketanken Civita. Madsen representerer Virke i regjeringens kontaktutvalg.

## Referanser
Jinro

**Jinro** (hangul: 진로) er et sørkoreansk destilleri etablert i 1924. Det er verdens ledende produsent av Soju og står for mer enn halvparten av salget i Sør-Korea. Destilleri finnes i Icheon, Cheongwon og Masan. 

Jinro er eid av bryggeriet Hite.

## Eksterne lenker
*
Harald Bøckman

**Lars Harald Bøckman** (født 1945) er en norsk forsker ved Senter for utvikling og miljø ved Universitetet i Oslo. Han er sinolog, regnes som ekspert på kinesisk språk, kultur, historie og politikk, og er koordinator for Nettverk for Asiastudier. 

Hans faglige hovedbeskjeftigelse er Kinas politiske kultur og historie. Bøckman har også skrevet om kinesisk litteratur og oversatt kinesisk filosofi, poesi og prosa til norsk.

Han engasjerte seg på 1960-tallet på venstresiden, og var på 1970-tallet aktiv i ml-bevegelsen. I 1966 ble han medlem av Sos-stud og Suf-stud. Han var med i SUF(m-l) fram til 1973 og i AKP(m-l) fra partistiftelsen i 1973 til 1976.

Bøckman var leder for Vennskapssambandet Norge-Kina fra 1973 til 1976, og var på denne tiden sentral i arbeidet med å arrangere såkalte «vennskapsturer» fra Norge til Kina. I 1991 var han en av initiativtakerne da Nordisk forening for Kinastudier ble opprettet, og ble leder for foreningen fra 1993 til 1995. Fra 1992 til 1994 var han styremedlem i Europeisk forening for Kinastudier, og fra 1994 til 1996 generalsekretær.

I forbindelse med en tur som guide til Kina samtidig med avviklingen av Sommer-OL 2008 ble Bøckman nektet visum. Bakgrunnen var trolig at han har vært en uttalt kritiker mot regimet ved flere tilfeller. Bøckman krevde i etterkant en unnskyldning fra Kinas ambassade. Han ble også nektet innreisevisum i 2015, da han ville delta på verdenskongressen for historikere i Jinan.

## Bibliografi

### På norsk
* 2011: *Kvinnestemmer i Kinas eldste poesi* (gjendiktninger) 
* 2000: *Gå mot vinteren : dikt i utvalg* (Bei Dao; utvalg og gjendiktning ved Harald Bøckman)
* 1999: *[[Kunsten å krige]], etter [[Sun Zi]]*, Gyldendal  
* 1995: *Det politiske spillet om Kinas framtid. Refleksjoner ved et epokeskifte*, Cappelen

### På kinesisk
* 2011: *Wo zhanzhe, wo shoudeliao* (oversettelse av Olav H. Hauge til kinesisk)

## Referanser


## Eksterne lenker
* Om Bøckman på nettsidene til Senter for utvikling og miljø (besøkt 27. juli 2013)
Airspeed Oxford

**Airspeed AS.10 Oxford** var et britisk to-motors treningsfly. Det ble spesielt bygget for opplæring av Det britiske samveldes flyvåpens mannskaper, piloter, navigatører, radiotelegrafister,  og til øvelsesbombing og øvelsesskyting med maskingevær under andre verdenskrig.

## Konstruksjon og utvikling
 
Airspeed Oxford var en militær utvikling av en av fabrikkens tidligere modeller; et sivilt 8-seters fly Airspeed AS.6 Envoy. Den første prototypen fløy 19. juni 1937. Den var utstyrt med dreibart kanontårn. Kanontårnet ble fjernet på senere versjoner, da Oxford etter hvert  hovedsakelig ble brukt til opplæring av piloter, navigatører og telegrafister. 
Flyet var i utstrakt bruk som avansert skolefly i Storbritannia og flere av samveldelandene.

Oxford var en lav-vinget endekker med et halvveis selvbærende skrog av finerplater. Haleseksjonen av spanter kledd med duk. Opptrekkbart understell med fast halehjul.

## Flyet i bruk
Stor etterspørsel resulterte i at 8&nbsp;751 ble bygget. Foruten Airspeed ble flyene bygget hos de Havilland, Percival Aircraft Company og Standard Motors.  I tillegg til trening ble flyet brukt til ubåt-speding, som ambulansefly og kommunikasjonsfly.

Etter krigen  ble de 152 Oxford som var under bygging ferdigstilt som sivile trafikkfly under betegnelsen AS.65 Consul. 

## Brukt av flyvåpen

### Samveldeland
; Royal Air Force
; Australia
; Canada
; New Zealand;
; Sør-Afrika
; Ceylon

### Andre
; United States Army Air Forces
; Belgia
; Flyvevåbnet
; Hellas
 Luftforsvaret

## Flytypen i Norge
Luftforsvaret hadde i tidsrommet 1947-1953 i alt 22 Oxford som ble benyttet ved 333 skvadron, 334 skvadron. og 335 skvadron
Fire fly ble i tidsrommet 1951-1953 solgt til Widerøe som brukte flyene til kartlegningsfoto for Norges geografiske oppmåling (nå Statens kartverk). Tre av flyene ble registrert i Norges luftfartøyregister som LN&ndash;NPN. LN&ndash;NPP og LN&ndash;NPR. Det fjerde ble ikke registrert, men ble beholdt for reservedeler. Flyene ble tatt ut av tjeneste rundt 1960 og ble brukt på Fornebu som øvelsesobjekter for brann- og havaritjenesten.

## Spesifikasjoner

### Dimensjoner
*Mannskap  = 3
*Lengde = 10,52 m
*Vingespenn = 16,25 m
*Høyde = 3.38 m
*Vingeareal = 32.3 m²
*Vekt uten last =2&nbsp;440 kg
*Vekt lastet = 3&nbsp;450 kg
*Max takeoff vekt =

### Ytelser
*Motorer = 2 x Armstrong Siddeley Cheetah Stjernemotorer, *hver på 355 H/k
*Toppfart = 300 km/t
*Rekkevidde =  1&nbsp;500 km
*Maks høyde =5&nbsp;850 m
*Stigningsevne = 4.8 m/s

*'Bevepning**
*Maskingevær =0.303 in (7.7 mm) [[Vickers K machine gun]] i skytetårn 
*Bomber = 110 kg festet utvendig

**Tilsvarende fly'''
* Avro Anson
* Beechcraft Model 18
* Lockheed L-10 Electra

## Eksterne lenker
* Airspeed Envoy 
* Airspeed Oxford 
* Fleet Air Arm Archive